Suid Afrikaanse Nuus Thread - Page 209 - Stormfront
Page 209 of 226 « First < 109 159 195 196 197 198 199 200 201 202 203 204 205 206 207 208 209 210 211 212 213 214 215 216 217 218 219 220 221 222 223 > Last »
05-13-2009, 05:33 AM #2081
2 van SA se hel oor varkgriep-vrees
’N Vrou van Johannesburg het gister by haar aankoms op die O.R. Tambo-lughawe in Kempton Park in trane uitgebars nadat sy en haar susterskind vyf dae lank in “haglike omstandighede” in Egipte weens die varkgrieppaniek in afsondering gehou is.
“Ons kon nie bad nie; ons kon nie tande borsel nie. Ons het nie eens toiletpapier gehad nie,” het me. Denise Redlich (67) gesê.
Sy en mnr. Gareth Maritz (25) was verlede Dinsdag op pad terug na Suid-Afrika ná ’n Europese vakansie toe hulle in Kaïro summier van die vliegtuig verwyder en in afsondering geplaas is.
Maritz het tydens hul verblyf in Londen siek geraak. Hy het van ’n seer keel en koors gekla, en verlede Maandag voor hul vertrek vanaf die Heathrow-lughawe eers ’n dokter besoek.
Dié het gesê hy toon geen simptome van varkgriep nie en het slegs ’n keelinfeksie by hom gediagnoseer.
Hy en Redlich het daarna sonder enige probleme met die Egypt Air-lugdiens uit Londen vertrek, het Maritz gesê.
Kort ná hul landing in Kaïro, waar hulle die aand ’n aansluitingsvlug na Johannesburg sou kry, het ’n dokter en drie verpleegsters skielik aan boord van die vliegtuig gekom.
Die dokters het hul paspoorte afgeneem en in gebroke Engels gesê hulle moet net ’n paar “voorsorgtoetse” op hulle doen.
Dit sou glo net sowat twee of drie uur neem, het Maritz gesê.
Hy en Redlich is toe per ambulans na die Ab-Baseya- militêre hospitaal geneem.
Hier is hulle toegesluit in ’n klein, “vuil” kamertjie met net twee kaal beddens en ’n “smerige” wasbak en toilet daarin.
“Om te sê dit was vuil, is ’n onderskatting. Dit het gelyk asof die wasbak ses maande laas gewas is. Ek was regtig bang vir watter siektes ons hier kon optel,” het sy gesê.
Benewens ’n paar bloedtoetse, is hulle daarna alleen gelaat, en het hulle met middagete die volgende dag die eerste keer kos (jogurt, lemoene en brood) en water gekry.
Die ure het later dae geword, en niks is aan hulle gekommunikeer nie, het Maritz vertel.
Teen Vrydag het hy die Suid-Afrikaanse ambassade bereik, en het hulle uiteindelik toiletpapier en beter kos gekry.
“Dit was asof ons in ’n tronk was. Ek was so bang. Ek het nie geweet wanneer ons daar sal uitkom of wat met ons gaan gebeur nie,” het Redlich gesê.
Sondag is dit eindelik bevestig Maritz het nie varkgriep nie en is hulle ontslaan.
Die aand het hulle in ’n hotel ingeboek vir ’n bad en slaap.
Hulle kon egter eers eergister, kort voor hul vlug na Johannesburg, hul bagasie bereik, maar nie ander klere uithaal nie. Hulle was gisteroggend by hul aankoms nog geklee in dieselfde klere as ’n week terug.
“Ek is verlig om terug te wees. Maar ek is ook baie kwaad,” het Maritz gesê. Redlich het gesê sy is nie kwaad nie, net te ongelooflik gelukkig om terug te wees.
Mnr. Mohamed Heider, woordvoerder van die Egiptiese ambassade in Pretoria, het by navraag gesê hulle weet nie van die voorval nie.
“Ons beskou dit egter as baie ernstig en sal dit ondersoek.”
Dit is nog nie te laat om jou teen seisoenale griep (influensa) te laat inent nie, sê Netcare se reisklinieke.
Seisoenale griepentstof beskerm nie teen verkouevirusse (soos die rinovirus) of influensa A (H1N1) – oftewel “varkgriep” – nie.
Die griepentstof bestaan uit onaktiewe virusse en kan jou nie siek maak nie. Dit stel jou immuunstelsel in staat om bogenoemde virusstamme te “herken” en te beveg voordat dit komplikasies veroorsaak.
05-22-2009, 04:12 AM #2082
Misdaadeenheid kry leier
KAAPSTAD. – Mnr. Anwar Dramat, wat gister aangewys is as eerste hoof van die Direktoraat vir Voorkeurmisdaadondersoeke (DVMO), is onbekend “want hy is eerder in die voorste linies as op die voorblaaie”.
Dít was mnr. Nathi Mthethwa, minister van polisie, se opsomming van Dramat, wat verantwoordelik sal wees om dié nuwe misdaadbestrydingseenheid behoorlik te vestig.
Die DVMO sal na verwagting op 1 Julie tot stand kom terwyl die Skerpioene op dieselfde dag sal ontbind.
Dramat, wat beskou word as ’n baie bekwame intelligensie-operateur, is tans adjunkkommissaris van polisie in die Wes-Kaap en beskik oor ’n onberispelike struggle-verlede.
Dramat was voor 1994 ’n lid van die ANC se intelligensienetwerk in die destydse Kaapland en ook ’n MK-bevelvoerder in die provinsie. Hy het gevangenisstraf op Robbeneiland uitgedien en het sedert sy aanstelling in die polisie in 1995 vinnig opgang gemaak. Hy het ’n groot rol gespeel in die bekamping van bendegeweld op die Kaapse Vlakte in die laat jare negentig en was verantwoordelik vir die inhegtenisneming van die dwelmhandelaar mnr. Rashied Staggie.
Volgens die waarnemende nasionale polisiekommissaris, komm. Tim Williams, het Dramat se kontakte en intelligensienetwerk tot die toesluit van talle “high flyers” in die Kaapse rampokkerwêreld gelei.
Die Wes-Kaapse polisiekommissaris, komm. Mzwandile Petros, het Dramat se lof ook besing terwyl Mthethwa benadruk het hy is die regte man vir die pos.
“Almal van ons ken hom uit die struggle-jare. Hy was nog altyd deel van alles, maar vanweë sy betrokkenheid by intelligensie op die agtergrond. Niemand betwyfel egter sy vermoë om nou vorentoe te tree nie,” het Mthethwa gesê.
“Hy is verantwoordelik vir die vestiging van die Wes-Kaapse misdaadbeveleenheid, ’n konsep wat hier baie suksesvol was en nou in al die ander provinsies aangewend gaan word.”
Mnr. Willie Hofmeyr, ’n adjunk- nasionale direkteur van openbare vervolging, sê die integrasieproses van die Skerpioene by die nuwe eenheid is “omtrent 70%” afgehandel. Hoewel daar steeds kwaai agter die skerms gewoel word om die oorgangsproses glad te laat verloop, sê Hofmeyr slegs enkele haakplekke oor nuwe pakkette en polisierange vir oud-Skerpioene moet nog uitgestryk word.
Volgens hom het 137 uit 221 spesiale ondersoekers aangedui hulle wil in die nuwe eenheid opgeneem word.
Die Skerpioene is verlede jaar ná ’n omstrede parlementêre proses ontbind. Van die redes wat aangevoer is, was die Skerpioene se onwettige insameling van intelligensie en dat ’n nuwe, beter eenheid ingevolge die hersiening van die strafregstelsel op die been gebring moet word.
Dié hersiening hang egter tans in die lug omdat adv. Johnny de Lange, voormalige adjunkminister van justisie wat die proses gedryf het, sy werk verloor het.
Dramat het in ’n kort verklaring gesê hy is “dankbaar” vir die vertroue wat in hom gestel word en is hy toegewy daartoe om Suid-Afrika vreedsaam te maak.
He was a young lion of the ANC and his loyalty remains to that organisation and not the citizens of this country.
Excellent Choice you say!!! I dont think so, he has no idea about police investigation. He has limitted knowledge about legal procedures. He rose through the ranks of the SAPS at a pace that even astounds Speedy Gonzales.
05-22-2009, 04:13 AM #2083
Raaisel om Gumtree-bedrieër en Juan-Duval Uys
Stellenbosch. - Is die Gumtree-vakansiehuisbedrieër en mnr. Juan-Duval Uys een en dieselfde persoon?
Die Burger het verneem Uys se naam is een van verskeie wat aan die polisie as ’n moontlike verdagte deurgegee is.
“Wat? Wat? Wat?” was Uys se eerste reaksie toe hy gister telefonies daaroor gevra is. “Absoluut belaglik. Die polisie is baie welkom om my te kontak.”
Op die vraag waar hy hom tans bevind, het Uys laat blyk hy is “mos maar altyd tussen die Kaap en die Vrystaat”.
Hy vind die bewerings teen hom vreemd, juis noudat hy weer besig is om ’n teenmisdaadwebwerf tot stand te bring, het Uys gesê.
“Destyds, toe ek betrokke was by die bemarking van crimexposouthafrica, was dit dieselfde stories dat ek mense ingeloop het.” Op dié webwerf is oorsese toeriste gewaarsku om weens misdaad nie na Suid-Afrika te reis nie.
Sy nuwe webwerf, www.grapevinesouthafrica.com, is tans besig om gestalte te kry, het Uys bygevoeg. Dit sal volgens hom aan mense ’n stem gee oor moorde in Suid-Afrika en aan buitelandse koerante gekoppel wees.
Uys is in die verlede met verskeie omstrede kwessies verbind. Een was die SA Male Prostitute-blog waarin politici en glanspersoonlikhede se naam deur die modder gesleep is.
In sommige kringe word geglo Uys was die enigste lid van die Gay and Lesbian Alliance, waarvan hy homself die leier verklaar het.
Die Burger het in Januarie vanjaar oor die Gumtree-vakansiehuisslenter begin berig nadat ’n massa slagoffers van oor die land heen van hulle laat hoor het. Baie het laat blyk hulle wend hulle tot die media uit radeloosheid oor ’n gebrek aan polisie-optrede.
Die bedrieër adverteer fiktiewe vakansiehuise onder vals name op Gumtree. Hy verdwyn egter spoorloos sodra ’n deposito deur Absa se moeilik opspoorbare CashSend-opsie betaal is. Kontak is net per e-pos en selfoon, en die selfoonnommers verander voortdurend.
Nadat kapt. Annemarie Niemand van die Wes-Kaapse handelsmisdaadeenheid met ’n ondersoek begin het, is die verdagte in Februarie vanjaar in Sentraal-Kaapstad op kringtelevisie vasgevang.
Gister het dit geblyk Darren (Whackhead) Simpson, ’n 94.7- omroeper, wat ook op 94.5 Kfm gehoor word, was ook ’n slagoffer van die slenter. Hy het die bedrieër se stem op band vasgevang en dit is gister herhaaldelik oor die radio gespeel.
Mnr. André Snyman, stigter van die teenmisdaadwebwerf www.eblockwatch.co.za, is onder diegene wat ooreenkomste tussen die Gumtree-bedrieër en Uys raaksien. Dit lyk soos hy, dit klink soos hy en die optrede is dieselfde, het hy aan Die Burger gesê.
Enigeen met inligting kan Niemand by [email protected] com of 021 918 3800 kontak.
05-25-2009, 03:30 AM #2084
Klein Reinhardt veg dapper stryd
‘n Mens se hele lewe kan in ‘n oogwink verander. Hiervan kan Ryno en Louise Smit van Louis Trichardt getuig.
Hulle klein blondekop seuntjie, Reinhardt, wat altyd ‘n besige outjie was, lê stil in ‘n hospitaalbed en veg dapper vir sy lewe.
“Ons weet dat ons hierdie stryd gaan wen, want ons het die Here aan ons kant,” sê ma Louise.
Reinhardt, wat nou drie jaar en agt maande is, is op 20 April gediagnoseer met akute limfoblastiese leukemie. Hy het gou met behandeling by die Little Company of Mary hospitaal begin en het ‘n groot verbetering ná twee weke getoon.
“Sy beenmurgtoets het op 20 April 95% kankerselle gewys en op 5 Mei slegs 5 %,” vertel die ouerpaar. Die behandeling word in vyf fases gedoen, waarvan die eerste vier opeenvolgend oor ses maande plaasvind. Die eerste reeks sou op 26 Mei ten einde loop.
Verlede week het Reinhardt egter begin dehidreer. Op Donderdag, 14 Mei, het dinge baie donker gelyk. ‘n Familievriendin, Lize Strauss, vertel:
“Tydens sy opname in die hospitaal het Reinhardt ‘n epileptiese aanval gekry en sy toestand het drasties versleg. Hy was in ‘n semi-koma en is toe oorgeplaas na die Zuid-Afrikaanse Hospitaal se hoësorgeenheid. Hy moes bloedplasma ontvang. Sy magie het inwendig begin bloei as gevolg van al die medisyne en hulle moes ‘n pyp insit om die bloed te dreineer. Sy natriumvlakke het gevaarlik laag gedaal. Dit het sy toestand kritiek gemaak.” Intussen het pa Ryno SMS’e uitgestuur met ‘n oproep om vir sy seuntjie te bid.
Kort ná die naweek is berig ontvang dat Reinhardt se toestand stabiel is. Die dokter was baie tevrede daarmee dat Reinhardt al 500ml melk binnegehou het.
“Reinhardt praat al met ons en wil al ‘n bietjie eet. Daar is elke dag iets om oor bly te wees. Hy stry al ‘n bietjie meer met ons!” het ‘n moedige Louise Maandag gesê.
Reinhardt se ouers waak dag en nag by hul kind se bed. Hulle los mekaar af, want kleinboet Ewan, wat in Junie twee word, moet ook versorg word. Ewan kan nie nou kleuterskool bywoon nie, want geen virusse of bakteriële infeksies moet nou naby die gesin kom nie. Louise se ouers het gelukkig ook kom hand bysit.
Beide Smits is sakepersone wat hul eie besighede bedryf, ma Louise ‘n haarkapper en pa Ryno ‘n professionele jagter. Die mediese fonds hou nog, maar daar is ongelooflik baie onkostes rondom so ‘n situasie.
Die gemeenskap maak alreeds hulle harte wyd oop. So het ‘n barmhartige Samaritaan verblyf in Pretoria vir die maand aan hulle verskaf en het vriende en familie al begin met finansiële bydraes. Die Smits het gesê dat hulle graag die gemeenskap, vriende, familie, kliënte, dr. Gaigher en die APK-Kerk opreg wil bedank.
“Dit is julle wat ons staande hou in hierdie moeilike tyd.”
‘n Trust word gestig deur Van Heerden en Rudolph Prokureurs, maar omdat dit weke neem om ‘n nuwe trust te stig, kan bydraes reeds inbetaal word in die firma se trustrekening: Van Heerden en Rudolph Trust Rekening, Absa Bank Louis Trichardt, Rekeningnommer 100 574 0840, Verwysing: Reinhardt Smit Fonds.
Lize Strauss het ook gereël dat daar by sentrale punte bydraes gemaak kan word wat dan in die trust inbetaal sal word. Vir meer inligting hieroor, kan sy geskakel word by 082 320 6280.
Reinhardt se bloedgroep, AB+, is ook redelik skaars en hy moet gereeld bloedoortappings ontvang. Bloedskenkers wat in hierdie bloedgroep val en spesifiek vir Reinhardt bloed wil skenk, kan dit so aandui by die bloedskenkingsdiens.
06-05-2009, 01:32 PM #2085
Inslepers takel mekaar - Pad varke
Secunda. – Twee honde baklei oor ’n been en die derde loop daarmee weg…
Hierdie spreekwoord blyk waar te wees wat die sowat vyf insleepdienste in die Secunda-omgewing betref. En die manne, en vroue, skroom nie in hul wedywering om handgemeen te raak nie.
Maandagoggend in Schabbortstraat was geen uitsondering nie. Volgens ’n motoris wat dié oggend in ’n ongeluk was, maar wat anoniem wil bly uit vrees vir viktimisasie, is daar ná die ongeluk uit alle oorde op hom toegesak.
“Ek kon nie eens self my versekering bel nie. ’n Rusie het onder die klomp uitgebreek oor wie nou eintlik my motor mag sleep – my wense was skynbaar van geen belang nie.”
Die motoris het gesien hoe twee inslepers mekaar bydam en selfs glo op die grond rondgerol het. “Toe haal ’n vrou ’n gholfstok uit en die lot begin mekaar daarmee moker. Intussen het ’n onbetrokke insleper my motor gehaak en dit toe na sý paneelklopper geneem. Dis werklik belaglik!”
Dié voorval is een van vele, meen die polisie. Supt. Willie Nel, bevelvoerder van die Secunda-polisiekantoor, het gesê sowat vier sake van aanranding en intimidasie tussen stryende insleepdienste word maandeliks in Secunda aangemeld. Ander bronne meen die sake kan tot soveel as 30 in die laaste twee maande wees.
“Wat gaan ons maak as hulle mekaar begin skiet? ’n Insleper het boonop verlede maand op ’n toneel in ’n polisievoertuig vasgejaag. Van my lede en ’n paramedikus is beseer,” het Nel gesê.
Hy vermoed sommige van die inslepers het polisieradio’s of koop noodwerkers om om hulle eerste van ongelukke in te lig.
Kapt. Hardus Venter, polisiebevelvoerder op Trichardt, sê polisielede moet meer aandag daaraan spandeer om die inslepers uit mekaar se hare te hou as om die ongelukstoneel te hanteer.
Volgens hom het die publiek al klagtes van roekelose en nalatige bestuur teen die insleepdienste ingedien. “Insleepvoertuie is nie ’n noodvoertuig nie en mag nie die verkeersreëls oortree nie.”
Die eienaars van die betrokke insleepdienste wou nie veel oor die voorval sê nie.
Dit is wel duidelik daar is uiteenlopende weergawes van wat Maandag gebeur het.
Mnr. Jaco Horn van Sky City Towing het Mpumalanga-Beeld selfs na sy prokureur verwys. Hy is ’n diensverskaffer vir Modern Collision Repair (MCR).
Mnr. Nico Higgs van MCR sê die oplossing is voor die hand liggend, maar die ander ondernemings wil nie gehoor gee nie.
“Hou by die beginsel van die een wat eerste op die toneel is, sleep die voertuig weg,” sê hy.
“Met meer as 20 ongelukke net die afgelope naweek was daar sekerlik meer as genoeg werk vir almal,” meen ’n ander insleper.
06-15-2009, 01:19 PM #2086
Gemeente verdeeld oor ou landsvlag
Die NG Kerk se moedergemeente in Reitz in die Vrystaat is onder druk om die ou landsvlag wat in die kerksaal ten toon gestel word te verwyder.
Die kerkraad sukkel nou al amper vier maande om ’n besluit oor die vlag te neem nadat ’n gemeentelid, mnr. Ben de Wet, in Februarie gekla het dat die kerk onverantwoordelik is om dit in die openbaar te vertoon.
De Wet voer aan die vlag gee aanstoot en is sleg vir versoening en harmonie in die gemeenskap.
Die kerkraad is nou onder groter druk om die vlag te verwyder nadat ’n herrie twee weke gelede ontstaan het toe die regering skerp kritiek gelewer het op die ou landsvlag wat by die Super14-eindstryd gewaai is.
De Wet sê die woede wat die ou landsvlag by die rugbywedstryd ontketen het, bewys aan die kerkraad dat die vlag vir meeste Suid-Afrikaners aanstootlik is.
“Dit is ook nie versoenbaar met die NG Kerk se boodskap van verdraagsaamheid en versoening nie,” sê De Wet.
Mnr. Tinus Bam, voorsitter van die kerkraad, sê die gemeente is verdeeld oor die aangeleentheid.
“Die een groep glo ons is verplig om ons onderneming aan die destydse kommando wat dit as ’n gedenkteken aan die kerk gegee het om dit vir hulle te bewaar na te kom. Die kerk kan nie nou sy belofte verbreek nie,” sê hy.
Die kommando het met sy sluiting sowat agt jaar gelede die vlae spesifiek aan die moedergemeente gegee omdat die kerk ’n historiese gebou is en die kommandostelsel deel van die dorp se geskiedenis is, sê Bam.
Die ander groep beskou die vlag as ’n verleentheid vir die kerk en dat dit ’n verkeerde beeld van die gemeentelede skep dat hulle verkramp is, se Bam.
“Dié groep wil hê die vlag moet verwyder word, veral in die lig daarvan dat bruin en swart mense wat in die kerksaal optree verplig word om daarin vas te kyk,” sê hy.
Hy sê die meeste gemeentelede is baie kwaad oor die moontlikheid dat die vlag verwyder gaan word.
“Daar moet in ag geneem word dat die meeste van ons gemeentelede lede van die kommando was en hulle is steeds hartseer oor die sluiting daarvan.
“Hulle glo die herinneringe aan die kommando leef voort in die vaandel.”
’n Versoek dat ’n gordyn voor die vlag aangebring word sodat dit per geleentheid nie gesien kan word nie, is reeds deur die kerkraad afgekeur.
Die moontlikheid word nou ondersoek om die vlae toe te vou en ’n plaatjie onderaan die “gedenkteken” aan te bring wat die geskiedenis daarvan omskryf, sê Bam.
De Wet sê hy is ontevrede met die kerkraad se hantering van die aangeleentheid.
“Gesien in die gees van versoening wat telkens deur die NG Kerk verkondig word, is dit vreemd dat die kerkraad sukkel om ’n besluit te neem oor die vlag wat so prominent in die kerksaal ten toon gestel word,” sê De Wet.
06-15-2009, 01:21 PM #2087
Erin in woonstel oorval, verkrag
Die vermoorde 20-jarige Matie-student Erin van Rensburg is dalk reeds die oggend van 1 Junie in haar woonstel in Stellenbosch deur haar vermeende moordenaar, Jacobus Eksteen (24), oorval, ontvoer en later op ’n sandduin naby Elandsbaai begrawe.
Betroubare bronne sê dat sy die betrokke Maandagoggend gestort het toe sy en Eksteen alleen in die woonstel was. Sy is vermoedelik daarna in die woonstel verkrag.
Haar broer, Byron, met wie sy die woonstel gedeel het, en haar vriend het hulle vroeër verlaat om eksamen te gaan skryf. Haar hande en voete is ná die vermeende aanranding glo vasgebind en ’n stuk lap is in haar mond geprop.
Dit is nog onduidelik of sy in die kajuit of die bagasieruimte van Eksteen se wit Jetta gelaai is.
Erin is later as vermis aangegee.
Eksteen, van Upington en ook ’n Matie en ’n B.Rek.-student in sy laaste jaar, is die seun van dr. Koos Eksteen, ’n bekende dokter op dié Noord-Kaapse dorp.
Hy is die volgende dag op aanklagte van ontvoering en moord in hegtenis geneem nadat verdagte krapmerke aan sy bene – hy het glo ’n kortbroek tydens Erin se verdwyning gedra – deur die polisie opgemerk is.
Die polisie het ook verdagte tekens in Erin se woonstel gevind en die woonstel is as ’n misdaadtoneel verseël.
Eksteen het ná sy arrestasie ’n verklaring by die polisie afgelê en onder andere aan hulle genoem dat hy ’n topstudent is.
Gewapen met sekere aanwysings wat Eksteen aan die polisie gegee het, kon speurders Erin se sandgraf die volgende oggend naby Elandsbaai vind.
Eksteen het glo twee prominente duine genoem wat glo as bakens vir hom gedien het. Hy het genoem dat ’n mens slegs vanaf die tweede duin, waar Erin se liggaam begrawe is, die see kon sien.
Verkeersbeamptes van Langebaan het glo aan die speurders bevestig dat daar wel sulke duine naby Elandsbaai is.
Erin se selfoon is glo deur Eksteen by die brug wat oor die Bergrivier by Velddrif loop, aan die seekant in die water gegooi.
Polisieduikers kon dit nog nie opspoor nie.
Eksteen word in die Stellenbosch-gevangenis aangehou. Hy verskyn weer Woensdag in die hof op Stellenbosch.
Afhangend van die geregtelike doodsondersoek sal Eksteen moontlik ook van verkragting aangekla word.
06-15-2009, 01:22 PM #2088
Sanger vrees vir lewe in Nigerië
Die sanger Snotkop, oftewel Francois Henning, is ’n uur en ’n half lank deur 20 Nigeriese bendelede in dié Afrikaland aangehou, van R6 000 beroof en byna ontvoer.
Francois het saam met ’n kameraman, Daniel Albertse, en ’n klankman, KB, na Lagos gevlieg om opnames te maak vir ’n nuwe kykNET-program, My kontinent.
Dit is ’n program waarin bekendes na lande oor die wêreld heen geneem en hul ervarings op band vasgelê word.
Maar gister het Francois vertel dit is ’n wonderwerk dat hy leef.
“Ek het net gebid dat ek nie in Nigerië sterf nie, enige ander plek, net nie hier nie. Want my ouers sou my nooit gekry het nie.”
Die span het in ’n bussie op ’n brug in Lagos stilgehou om opnames te doen. Die bestuurder het egter alleen aangery.
“Toe ons onder die brug kom, was ons omring deur ses groot bendelede. Een van hulle het ’n mes gehad.
“Hulle het aanhoudend gevra hoekom ons hul land afneem en of ons toestemming het.
“Ek het soos ’n klein dogtertjie in my broek begin bewe.”
Hulle het dadelik R2 500 aan die mans oorhandig terwyl Albertse sy kamera styf vasgehou het.
Een van die rowers het ook ’n mes uitgehaal en dit die hele tyd na Francois gewys. Nóg bendelede het toe bygekom.
“Ons gaan julle opf*k!” het hulle aan Francois-hulle gesê.
Die bussie het intussen teruggekom en Francois en sy twee kollegas het stadig agteruit begin stap in die rigting van die voertuig.
“Die fout wat die bestuurder gemaak het, was om uit te klim toe hy stilhou. Toe gryp hulle my en gooi my in die bussie.”
Met dié het ’n ander bendelid probeer om aan die bestuurderskant in te klim om die voertuig te steel, maar die deur was gesluit.
Albertse het nader gestap en die mans uit die bussie probeer hou terwyl Francois nog alleen daarin was en huilend gebid het dat hulle nie doodgemaak moet word nie.
Intussen het die bendelede die bussie se spieëls begin breek.
Ná ’n gesoebat het Albertse ’n verdere R3 500 uit sy sak gehaal en vir die mans gegee.
En toe gebeur ’n wonderwerk, vertel Francois.
“Die polisie het opgedaag en in ’n oogwink was die bende skoonveld,” sê hy. “Ek het ’n waardevolle les geleer. Die vervaardigers het gedink ek is streetwise genoeg vir Nigerië.
“Toe nou nie.”
06-15-2009, 01:23 PM #2089
Skrywer (72) kritiek ná aanval op hoewe
’n Skrywer en oud-koerantman is in ’n kritieke toestand nadat hy in sy huis op ’n kleinhoewe buite Bloemfontein met ’n piksteel en koevoet aangeval is.
Mnr. André Potgieter (72) van Jan Coetzeelaan, Waterbron, was teen gisteraand nog in ’n kritieke toestand in die trauma-afdeling van Pelonomi-hospitaal se intensiewesorgeenheid.
Volgens sy seun, Leon, ’n polisie-offisier van Welkom, is sy pa vermoedelik gisteroggend vroeg in sy bed oorval. Hy was alleen op die kleinhoewe terwyl sy ma, Mara, haar siek suster in die Karoo versorg.
Potgieter sê sy pa het sowat sewe uur in die huis gelê voordat hy gisteroggend deur die polisie gekry is.
Mnr. Potgieter sr. het ’n ete-afspraak met bure gehad en toe hy nie opdaag nie, het hulle onraad vermoed. Hulle het hom ook probeer bel, maar het geen antwoord gekry nie.
Twee gewere, ’n pistool, ’n televisiestel, ’n klawerbord met klankversterkers en kruideniersware word vermis.
Lede van die Bloemfonteinse honde-eenheid het binne ’n paar ure ná die voorval twee verdagtes in hegtenis geneem. Van die gesteelde goedere is op ’n naburige kleinhoewe teruggevind.
Potgieter was jare lank ’n joernalis en skrywer. Hy het vyf boeke geskryf, waaronder K9 – Baaspatrolliehond, wat verfilm is.
06-15-2009, 01:25 PM #2090
Inbreker vermoor man (49) met skroewedraaier
Nog ’n moord – dié keer op die 49-jarige mnr. Deon Verwey van Wavecrest – het Jeffreysbaai geruk.
Die aanvaller het gisteroggend tussen 02:00 en 02:30 toegang tot Verwey se huis in Maidenhair- singel gekry, vermoedelik deur ’n slaapkamervenster. Verwey is met ’n skroewedraaier in die hart gesteek.
Te oordeel aan al die bloed op die bed lyk dit asof Verwey eers ’n rukkie in die slaapkamer vertoef het het voordat hy na die agterdeur gestrompel en om hulp geroep het, het sy suster, me. Annetta van der Merwe, gesê.
“Ons dink sy hande of voete was met ’n selfoonkabel vasgebind,” het sy bygevoeg.
Insp. Marianette Olivier, polisiewoordvoerder, het gesê items word uit die huis vermis, “maar ons moet nog presies vasstel wat dit alles is”.
Van der Merwe, wie se huis langs Verwey s’n is, het gister vertel hoe haar vriend, mnr. J.H. Potgieter, wakker geword het toe hy Verwey “Netta, help!” hoor roep het.
“Hy het deur die venster gekyk en gesien hoe my broer so half gebukkend by die kosyn staan. Ingeval die aanvaller nog daar sou wees, het hy eers gou ’n graaf gegryp en toe soontoe gehardloop.
“Teen daardie tyd het my broer al op ’n stoel gesit. Hy het vir my geskreeu om die motor te bring sodat ons hom by die hospitaal kon kry,” vertel Van der Merwe. Met hul aankoms by die Humansdorp-hospitaal was Verwey reeds dood.
Verwey was tot onlangs nog die eienaar van die Graslaagte-slaghuis in Humansdorp.
“In Februarie nog was ons só geskok oor die wrede moord op me. Cecile Potgieter; min het ek geweet my broer sou volgende wees,” het ’n oorblufte Van der Merwe gister gesê.
Verwey laat sy dogter, Michelle Verwey (23), wat ook in Jeffreysbaai woon, agter.
Olivier het die publiek versoek om met enige inligting oor die voorval na vore te kom. Die polisie in Jeffreysbaai kan by042 200 6833 gebel word.
Page generated in 0.29713 seconds with 14 queries